બલકે જે બાબતો આપણને સૌથી વધારે ઇરિટેટ કરે છે એ તો એટલી નાની હોય છે કે વાસ્તવમાં તો આપણે એ બધાથી ઇરિટેટ થવું જ ન જોઈએ. દા. ત. આપણે લિફ્ટ ખોલવા માટે બટન દબાવવાના જ હોઈએ અને ત્યારે જ ઉપર જતી રહેતી લિફ્ટ, બપોરના સમયે આડા પડ્યા હોઈએ ત્યારે નીચેથી પસાર થતા શાકવાળાની બૂમ, સાંજના સમયે બાજુના પબ્લિક પાર્કમાં રમતાં બાળકોની તીણી ચિચિયારીઓનો અવાજ, હવાને કારણે ફરફરતા કાગળોનો અવાજ, બાથરૂમમાં ટપકતા પાણીનો અવાજ.